Mané herjet mot Everton – Liverpool ubeseiret i 32 strake kamper
Everton kunne juble for et par reduseringer, men de var aldri i nærheten av å sette en stopper for Jürgen Klopp og Liverpools plan om tre poeng – og klubbrekord med 32 ubeseirede kamper i Premier League. Allerede seks minutter ut i kampen satte Divock Origi kampens første mål etter lekkert fremspill fra Sadio Mané. Sistnevnte var også nest sist på rødtrøyenes andre nettkjenning, da Xherdan Shaqiri scoret i sin første start for sesongen. Deler av æren for målet må deles med Trent-Alexander Arnold som innledet angrepet med en crosser på 60 – 70 meters hold. – Vi roterte mange spillere, men de som kom inn gjorde sakene fantastisk, sier Liverpool-stopper Virgil van Dijk i et TV 2-sendt intervju etter kampen, og trekker frem Xherdan Shaqiri som kun hadde spilt 25 minutter fordelt på fire innhopp i 2019/20-sesongen. les ogsåUforstyrret av Michael Keanes redusering til 2 – 1, fortsatte Liverpool å angripe hurtig og presist i lengderetning. Dejan Lovren leverte et kunststykke av en pasning, som Origi tok ned på første touch og lobbet ballen i mål med sin andre berøring. Mané, som var banens suverene ener i 1. omgang, startet så en kontring: Alexander-Arnold løp 60 meter langs venstresiden før han returnerte ballen til senegaleseren, som satte den iskaldt i mål fra like utenfor boksen. Alle de fire målene i 1. omgang kom etter lynraskt overgangsspill, der kun to spillere var involvert på motstanders banehalvdel. Richarlison åpnet for et Everton-comeback da han reduserte til 4 – 2 før pausesignalet gikk, men blåtrøyene maktet ikke å svare. Istedet fastsatte Georginio Wijnaldum sluttresultatet til 5 – 2 i en langt tammere 2. omgang. Liverpool topper ligaen suverent med åtte poengs forsprang til Leicester, som onsdag slo Watford 2 – 0. Regjerende mester Manchester City er på 3. plass – elleve poeng bak rødtrøyene. Everton er under streken med kun 14 poeng på 15 kamper. – Det er tøft for oss, men vi er der fordi vi fortsetter å gjøre de samme tabbene, sier Evertons hardt pressede trener, Marco Silva etter kampen. Ni av de siste 13 kampene har endt med tap for blåtrøyene. PS! Liverpool har ikke tapt i ligaen siden Manchester City slo dem 2 – 1, den 3. januar 2019.Champions League Europaliga Nedrykk
(Liverpool – Everton 5 – 2) Sadio Mané leverte to målgivende og ett mål før lagene gikk til pause. Det holdt til å sikre derby-seier, tre poeng og klubbrekord i Premier League.